আশ শিহাবুস সাকিব
আশ শিহাবুস সাকিব (উর্দু: الشہاب الثاقب‎‎) হুসাইন আহমদ মাদানির রচিত একটি বই। এটি মূলত আহমদ রেজা খান বেরলভীর রচিত হুসামুল হারামাঈনের জবাবে রচিত হয়। এটি রচনার সময় হুসাইন আহমদ মাদানি মদিনায় অবস্থান করছিলেন। বইটি দুই অধ্যায়ে বিভক্ত। প্রথম অধ্যায়ে মক্কা মদিনার আলেমদের ফতোয়া নেয়ার ক্ষেত্রে যে সব প্রতারণা ও ধোঁকাবাজীর আশ্রয় নেয়া হয়েছে তা বিভিন্ন কারণ সহ বর্ণনা করা হয়েছে। দ্বিতীয় অধ্যায়ে দেওবন্দি ব্যক্তিদের উপর লাগানো মিথ্যা অপবাদের গোড়ার কথা বিস্তারিত উত্তর সহ পেশ করা হয়েছে।